Томаида (драма у три чина)/3
III

СЕЛЕНОВИЋ, ПРЕЂАШЊИ

СЕЛЕНОВИЋ (Враћа се): Тако је ко што ти рече. Господин Деспот наређује да из ових стопа пођеш главом ти са Проксенусом Теодулосом у његов дом и поздравиш молоске геронде и речеш им: Господин Деспот је рад још вечерас их видети.
БРАЈКО: Одох!
СЕЛЕНОВИЋ (Остаје опет ослоњен на терасу и задубљује се у ноћ). 
Из леве одаје чује се свирка и песма из које се опет издваја глас гитаре и онај звонки и срчани женски глас:

„Звоните кимвале Пиросову славу, 
Прихватите поклич Перспонера и Каона, 
Додопа над Делфјом нек' узнесе главу,
Весник ће нам славе доћ из Мирмидона!"

Са противне, десне стране чује се граја којој Селеновић обраћа пажњу. Чује се звекет мачева и поједини гласови: „Не тамо!” „Стој” „Убица!“ Селеновић се окреће копљаницима:) Позор!
Копљаници укрштају копља како би ускратили могућност да ко продре у деспотову одају. Селеновић одлази десно).

Томаида (драма у три чина)